Terve, jalo juhlapäivä
Lennokkaasti, mutta juhlallisesti.

 1. Terve, jalo juhlapäivä,
 jättäköön sun talven häivä,
 jättäköön sun jää ja routa,
 ollos kirkas, kaunis pouta!

 2. Anna meille uutta voimaa
 työn ja hengen aateloimaa
 käydä eespäin juhlaan jaloon:
 orjan yöstä hengen valoon!

 3. Vahvista sä mielet heikot
 poistamaan nuo sorron peikot,
 häätämään pois hyiset hallat,
 kaatamahan sortovallat,

 4. että vihdoin uusi aika,
 vapauden, tiedon taika
 nostais mielet matalalta,
 päästäis köyhät ikeen alta!

Emil Lehén.

Emil Lehén